Liefde, avontuur en hoop vir tieners | SARIE
Liefde, avontuur en hoop vir tieners	deur Elmari de Vos
Toulopers, saamgestel deur Jaco Jacobs (LAPA Uitgewers, R80)Hoe kan tieners ’n liefde vir die digkuns ontwikkel as hulle net in die klaskamer aan dié kuns blootgestel word? Nou gee dié digbundel vir tieners 54 gedigte waarmee hulle kan assosieer – lees oor tienerliefde, gebroke harte, ouers wat nie luister nie, sosiale media, ADHD, vrees en al die ander kwessies waarmee vandag se jonges stoei. Met gedigte deur Fanie Viljoen, Franci Greyling, Annie Klopper, Izak de Vries en 24 ander Afrikaanse woordkunstenaars sal elke gedig met die jong, tienerhart praat – selfs die tienerhart wat nog in volwassenes skuil.